Ericu950/Stoicheia-meter-silver huggingface dataset:
ἴστε δήπου πρώην , ὅτ εἰσήγγελλεν Ὑπερείδης Φιλοκράτην , ὅτι παρελθὼν ἐγὼ δυσχεραίνειν ἔφην ἕν τι τῆς εἰσαγγελίας , εἰ μόνος Φιλοκράτης τοσούτων καὶ τοιούτων ἀδικημάτων αἴτιος γέγονεν , οἱ δ ἐννέα τῶν πρέσβεων μηδενός 0 .
καὶ οὐκ ἔφην τοῦθ οὕτως ἔχειν ·
οὐδαμοῦ γὰρ ἂν φανῆναι καθ αὑτὸν ἐκεῖνον , εἰ μὴ τοὺς συναγωνιζομένους τούτων τινὰς εἶχεν 0 .
ἵν οὖν μή τ ἀφῶ μή τ αἰτιάσωμαι μηδέν , ἔφην , ἐγώ , ἀλλὰ τὸ πρᾶγμ αὐτὸ τοὺς μὲν αἰτίους εὕρῃ , τοὺς δὲ μὴ μετεσχηκότας ἀφῇ , ἀναστὰς ὁ βουλόμενος καὶ παρελθὼν εἰς ὑμᾶς ἀποφηνάσθω μὴ μετέχειν μη δ ἀρέσκειν αὐτῷ τὰ ὑπὸ Φιλοκράτους πεπραγμένα .
καὶ τὸν τοῦτο ποιήσαντ ἀφίημ ἔγωγ , ἔφην .
ταῦτα μνημονεύεθ , ὡς ἐγ ᾦμαι .
οὐ τοίνυν παρῆλθεν οὐδεὶς οὐ δ ἔδειξεν ἑαυτόν .
καὶ τῶν μὲν ἄλλων ἔσθ ἑκάστῳ τις πρόφασις 0 ·
ὁ μὲν οὐχ ὑπεύθυνος ἦν , ὁ δ οὐχὶ παρῆν ἴσως , τῷ δὲ κηδεστής ἐστιν ἐκεῖνος ·
τούτῳ δ οὐδὲν τούτων 0 .
ἀλλ οὕτω καθάπαξ πέπρακεν ἑαυτὸν καὶ οὐκ ἐπὶ τοῖς παρεληλυθόσιν μεμισθάρνηκεν μόνον , ἀλλὰ καὶ μετὰ ταῦτα δῆλός ἐστιν , ἄν περ ἐκφύγῃ νῦν , καθ ὑμῶν ὑπάρξων ἐκείνῳ , ὥσθ ἵνα μηδὲν ἐναντίον μη δὲ ῥῆμα πρόηται Φιλίππῳ οὐ δ ἀφιέντων ἀφίεται , ἀλλ ἀδοξεῖν , κρίνεσθαι , πάσχειν ὁτιοῦν αἱρεῖται παρ ὑμῖν μᾶλλον ἢ Φιλίππῳ τι ποιῆσαι μὴ πρὸς ἡδονήν 0 .
καίτοι τίς ἡ κοινωνία , τίς ἡ πολλὴ πρόνοι ὑπὲρ Φιλοκράτους αὕτη 0 ;
ὃς εἰ τὰ κάλλιστα καὶ πάντα τὰ συμφέροντ ἐπεπρεσβεύκει , χρήματα δ ὡμολόγει λαβεῖν ἐκ τῆς πρεσβείας , ὥσπερ ὡμολόγει , τοῦτό γ αὐτὸ φυγεῖν καὶ διευλαβηθῆναι τῷ προῖκα πρεσβεύοντι προσῆκε , καὶ διαμαρτύρεσθαι τὸ καθ αὑτόν .
οὐ τοίνυν πεποίηκε τοῦτ Αἰσχίνης .
ταῦτ οὐ φανέρ , ἄνδρες Ἀθηναῖοι ;
ταῦτ οὐχὶ βοᾷ καὶ λέγει ὅτι χρήματ εἴληφεν Αἰσχίνης καὶ πονηρός ἐστιν ἀργυρίου συνεχῶς , οὐ δι ἀβελτερίαν οὐ δὲ δι ἄγνοιαν , οὐ δ ἀποτυγχάνων ;
καὶ τίς μου καταμαρτυρεῖ , φήσει , δῶρα λαβεῖν ; .
τὰ πράγματ , Αἰσχίνη , ἅπερ πιστότατ ἐστὶν ἁπάντων , καὶ οὐκ ἔνεστ εἰπεῖν οὐ δ αἰτιάσασθαι ὡς ἢ πεπεισμέν ἢ χαριζόμενά τῴ ἐστι τοιαῦτα , ἀλλ οἷάπερ αὐτὰ προδοὺς καὶ διαφθείρας σὺ πεποίηκας , τοιαῦτ ἐξεταζόμενα φαίνεται .
πρὸς δὲ τοῖς πράγμασιν αὐτὸς αὐτίκα δὴ σὺ σαυτοῦ 0 .
ἀπόκριναι γὰρ δεῦρ ἀναστάς μοι .
οὐ γὰρ δὴ δι ἀπειρίαν γ οὐ φήσεις ἔχειν ὅ τι εἴπῃς ·
ὃς γὰρ ἀγῶνας καινοὺς ὥσπερ δράματα , καὶ τούτους ἀμαρτύρους , πρὸς διαμεμετρημένην τὴν ἡμέραν αἱρεῖς διώκων , δῆλον ὅτι πάνδεινος εἶ τις 0 1 .
πολλῶν τοίνυν καὶ δεινῶν ὄντων τῶν πεπραγμένων Αἰσχίνῃ τουτῳί , καὶ πολλὴν κακίαν ἐχόντων , ὡς καὶ ὑμῖν οἴομαι δοκεῖν , οὐδέν ἐστιν οὗ μέλλω λέγειν , ὡς ἐγὼ κρίνω , δεινότερον , οὐ δ ὅ τι μᾶλλον ἐπ αὐτοφώρῳ δεδωροδοκηκότ αὐτὸν καὶ πεπρακότα πάντ ἐξελέγξει .
ἐπειδὴ γὰρ ἀπεστέλλετ αὖθις αὖ τὸ τρίτον τοὺς πρέσβεις ὡς τὸν Φίλιππον , ἐπὶ ταῖς καλαῖς καὶ μεγάλαις ἐλπίσι ταύταις αἷς οὗτος ὑπέσχητο , ἐχειροτονήσατε καὶ τοῦτον κ ἀμὲ καὶ τῶν ἄλλων τοὺς πλείστους τοὺς αὐτούς 0 .
ἐγὼ μὲν δὴ παρελθὼν ἐξωμοσάμην εὐθέως , καὶ θορυβούντων τινῶν καὶ κελευόντων βαδίζειν οὐκ ἂν ἔφην ἐλθεῖν ·
οὗτος δ ἐκεχειροτόνητο .
ἐπειδὴ δ ἀνέστη μετὰ ταῦθ ἡ ἐκκλησία , συνελθόντες ἐβουλεύονθ οὗτοι τίν αὐτοῦ καταλείψουσιν .
ἔτι γὰρ τῶν πραγμάτων ὄντων μετεώρων καὶ τοῦ μέλλοντος ἀδήλου , σύλλογοι καὶ λόγοι παντοδαποὶ κατὰ τὴν ἀγορὰν ἐγίγνοντο τότε ·
ἐφοβοῦντο δὴ μὴ σύγκλητος ἐκκλησία γένοιτ ἐξαίφνης , εἶτ ἀκούσαντες ὑμεῖς ἐμοῦ τ ἀληθῆ ψηφίσαισθέ τι τῶν δεόντων ὑπὲρ τῶν Φωκέων , καὶ τὰ πράγματ ἐκφύγοι τὸν Φίλιππον .
εἰ γὰρ ἐψηφίσασθε μόνον καὶ μικρὰν ὑπεφήνατ ἐλπίδ ἡντινοῦν αὐτοῖς , ἐσώθησαν ἄν .
οὐ γὰρ ἐνῆν , οὐκ ἐνῆν μὴ παρακρουσθέντων ὑμῶν μεῖναι Φιλίππῳ .
οὔ τε γὰρ σῖτος ἦν ἐν τῇ χώρᾳ , ἀσπόρῳ διὰ τὸν πόλεμον γεγονυίᾳ , οὔ θ ἡ σιτοπομπία δυνατὴ τριήρων οὐσῶν ὑμετέρων ἐκεῖ καὶ τῆς θαλάττης κρατουσῶν , αἵ τε πόλεις πολλαὶ καὶ χαλεπαὶ λαβεῖν αἱ τῶν Φωκέων , μὴ οὐ χρόνῳ καὶ πολιορκίᾳ 0 1 2 ·
εἰ γὰρ ἐν ἡμέρᾳ πόλιν ᾕρει , δύο καὶ εἴκοσίν εἰσιν ἀριθμῷ .
διὰ δὴ ταῦτα πάντα , ἵνα μηδὲν μετάθησθ ὧν ἐξηπάτησθε , τοῦτον αὐτοῦ κατέλιπον .
ἐξομόσασθαι μὲν δὴ μὴ μετ αἰτίας τινὸς δεινὸν ἦν καὶ ὑποψία μεγάλη ·
ἐπὶ τηλικαῦτα καὶ τοιαῦτ ἀγαθὰ οὐχὶ βαδίζεις ἀπαγγείλας οὐ δὲ πρεσβεύεις ;
ἔδει δὲ μένειν .
ἀρρωστεῖν προφασίζεται , καὶ λαβὼν Ἐξήκεστον τὸν ἰατρὸν ἁδελφὸς αὐτοῦ καὶ προσελθὼν τῇ βουλῇ ἐξώμοσεν ἀρρωστεῖν τουτονὶ καὶ αὐτὸς ἐχειροτονήθη .
ἐπειδὴ δ ἀπωλώλεσαν οἱ Φωκεῖς ὕστερον ἡμέραις πέντ ἢ ἕξ , καὶ τέλος εἶχε τὸ μίσθωμ ὥσπερ ἂν ἄλλο τι τούτῳ , καὶ ὁ Δερκύλος ἐκ τῆς Χαλκίδος ἧκεν ἀναστρέψας καὶ ἀπήγγειλεν ὑμῖν ἐκκλησιάζουσιν ἐν Πειραιεῖ ὅτι Φωκεῖς ἀπολώλασι , καὶ ὑμεῖς , ὦ ἄνδρες Ἀθηναῖοι , ταῦτ ἀκούσαντες εἰκότως κ ἀκείνοις συνήχθεσθε καὶ αὐτοὶ ἐξεπέπληχθε , καὶ παῖδας καὶ γυναῖκας ἐκ τῶν ἀγρῶν κατακομίζειν ἐψηφίζεσθε καὶ τὰ φρούρι ἐπισκευάζειν καὶ τὸν Πειραιᾶ τειχίζειν καὶ τὰ Ἡράκλει ἐν ἄστει θύειν ,  ἐπειδὴ ταῦτ ἦν καὶ τοιαύτη ταραχὴ καὶ τοιοῦτος θόρυβος περιειστήκει τὴν πόλιν , τηνικαῦθ ὁ σοφὸς καὶ δεινὸς οὗτος καὶ εὔφωνος , οὔ τε βουλῆς οὔ τε δήμου χειροτονήσαντος αὐτόν , ᾤχετο πρεσβεύων ὡς τὸν ταῦτα πεποιηκότα , οὔ τε τὴν ἀρρωστίαν ἐφ ᾗ τότ ἐξωμόσαθ ὑπολογισάμενος , οὔ θ ὅτι πρεσβευτὴς ἄλλος ᾕρητ ἀνθ αὑτοῦ , οὔ θ ὅτι τῶν τοιούτων ὁ νόμος θάνατον τὴν ζημίαν εἶναι κελεύει , οὔ θ ὅτι πάνδεινόν ἐστιν ἀπηγγελκόθ ὡς ἐπικεκήρυκται χρήματ αὐτῷ ἐν Θήβαις , ἐπειδὴ Θηβαῖοι πρὸς τῷ τὴν Βοιωτίαν ἅπασαν ἔχειν καὶ τῆς Φωκέων χώρας ἐγκρατεῖς γεγόνασι , τηνικαῦτ εἰς μέσας τὰς Θήβας καὶ τὸ τῶν Θηβαίων στρατόπεδον βαδίζειν ·
ἀλλ οὕτως ἔκφρων ἦν καὶ ὅλος πρὸς τῷ λήμματι καὶ τῷ δωροδοκήματι ὥστε πάντα ταῦτ ἀνελὼν καὶ παριδὼν ᾤχετο .
καὶ τοιούτου τοῦ πράγματος ὄντος , ἔτι πολλῷ δεινότερ ἐστὶν ἃ ἐκεῖσ ἐλθὼν διεπράξατο .
ἁπάντων γὰρ ὑμῶν τουτωνὶ καὶ τῶν ἄλλων Ἀθηναίων οὕτω δεινὰ καὶ σχέτλι ἡγουμένων τοὺς ταλαιπώρους πάσχειν Φωκέας ὥστε μή τε τοὺς ἐκ τῆς βουλῆς θεωροὺς μή τε τοὺς θεσμοθέτας εἰς τὰ Πύθια πέμψαι , ἀλλ ἀποστῆναι τῆς πατρίου θεωρίας , οὗτος εἰς τ ἀπινίκια τῶν πραγμάτων καὶ τοῦ πολέμου , ἃ Θηβαῖοι καὶ Φίλιππος ἔθυον , εἱστιᾶτ ἐλθὼν καὶ σπονδῶν μετεῖχε καὶ εὐχῶν , ἃς ἐπὶ τοῖς τῶν συμμάχων τῶν ὑμετέρων τείχεσι καὶ χώρᾳ καὶ ὅπλοις ἀπολωλόσιν ηὔχετ ἐκεῖνος , καὶ συνεστεφανοῦτο καὶ συνεπαιώνιζεν Φιλίππῳ καὶ φιλοτησίας πρ οὔπινεν 0 .
καὶ ταῦτ οὐκ ἔνεστιν ἐμοὶ μὲν οὕτω , τούτῳ δ ἄλλως πως εἰπεῖν ·
ἀλλ ὑπὲρ μὲν τῆς ἐξωμοσίας ἐν τοῖς κοινοῖς τοῖς ὑμετέροις γράμμασιν ἐν τῷ μητρῴῳ ταῦτ ἐστίν , ἐφ οἷς ὁ δημόσιος τέτακται , καὶ ψήφισμ ἄντικρυς περὶ τούτου τοῦ ὀνόματος γέγραπται ·
ὑπὲρ δ ὧν ἐκεῖ διεπράξατο , οἱ συμπρεσβεύοντες καὶ παρόντες καταμαρτυρήσουσιν , οἵπερ ἐμοὶ ταῦτα διηγοῦντο ·
οὐ γὰρ ἔγωγ αὐτοῖς συνεπρέσβευσα , ἀλλ ἐξωμοσάμην .
καί μοι λέγε τὸ ψήφισμα , καὶ τοὺς μάρτυρας κάλει .
τίνας οὖν εὐχὰς ὑπολαμβάνετ εὔχεσθαι τοῖς θεοῖς τὸν Φίλιππον , ὅτ ἔσπενδεν , ἢ τοὺς Θηβαίους 0 ;
ἆρ οὐ κράτος πολέμου καὶ νίκην αὑτοῖς καὶ τοῖς συμμάχοις διδόναι , καὶ τ ἀναντία τοῖς τῶν Φωκέων 0 ;
οὐκοῦν ταῦτα συνηύχεθ οὗτος καὶ κατηρᾶτο τῇ πατρίδι , ἃ νῦν εἰς κεφαλὴν ὑμᾶς αὐτῷ δεῖ τρέψαι .
οὐκοῦν ᾤχετο μὲν παρὰ τὸν νόμον , ὃς θάνατον κελεύει τούτων τὴν ζημίαν εἶναι ·
ἐλθὼν δ ἐκεῖσε ἑτέρων θανάτων ἄξια ποιῶν πέφανται ·
τὰ δὲ πρόσθεν πεπραγμένα καὶ πεπρεσβευμέν ὑπὲρ τούτων ἀποκτείνειεν ἂν αὐτὸν δικαίως .
σκοπεῖτε τοίνυν τί ἔσται τίμημα , ὃ ταύτην ἕξει τὴν ἀξίαν ὥστε τοσούτων ἀξιόχρεων φαίνεσθαι .
πῶς γὰρ οὐκ αἰσχρόν , ὦ ἄνδρες Ἀθηναῖοι , δημοσίᾳ μὲν ἅπαντας ὑμᾶς καὶ ὅλον τὸν δῆμον πᾶσι τοῖς πεπραγμένοις ἐκ τῆς εἰρήνης ἐπιτιμᾶν , καὶ μή τε τῶν ἐν Ἀμφικτύοσι κοινωνεῖν ἐθέλειν , δυσκόλως τ ἔχειν καὶ ὑπόπτως πρὸς τὸν Φίλιππον , ὡς ἀσεβῶν καὶ δεινῶν ὄντων τῶν πεπραγμένων καὶ οὔ τε δικαίων οὔ θ ὑμῖν συμφερόντων , εἰς δὲ τὸ δικαστήριον εἰσελθόντας τὰς ὑπὲρ τούτων εὐθύνας δικάσοντας , ὅρκον ὑπὲρ τῆς πόλεως ὀμωμοκότας , τὸν ἁπάντων τῶν κακῶν αἴτιον καὶ ὃν εἰλήφατ ἐπ αὐτοφώρῳ τοιαῦτα πεποιηκότα , τοῦτον ἀφεῖναι 0 ;
καὶ τίς οὐ δικαίως ἂν ὑμῖν ἐγκαλέσειε τῶν ἄλλων πολιτῶν , μᾶλλον δ ἁπάντων τῶν Ἑλλήνων , ὁρῶν Φιλίππῳ μὲν ὑμᾶς ὀργιζομένους , ὃς ἐκ πολέμου ποιούμενος εἰρήνην παρὰ τῶν πωλούντων τὰς πράξεις ἐωνεῖτο , πρᾶγμα πολλὴν συγγνώμην ἔχον διαπραττόμενος , τουτονὶ δ ἀφιέντας , ὃς τὰ ὑμέτερ οὕτως αἰσχρῶς ἀπέδοτο , τῶν νόμων τὰ ἔσχατα ταττόντων ἐπιτίμια , ἐάν τις ταῦτα ποιῇ ;
τάχα τοίνυν ἴσως καὶ τοιοῦτος ἥξει τις λόγος παρὰ τούτων , ὡς ἀρχὴ γενήσεται πρὸς Φίλιππον ἔχθρας , εἰ τῶν πρεσβευσάντων τὴν εἰρήνην καταψηφιεῖσθε .
ἐγὼ δ , εἰ τοῦτ ἔστιν ἀληθές , οὐκ ἔχω σκοπούμενος εὑρεῖν ὅ τι μεῖζον τούτου κατηγορήσω .
εἰ γὰρ ὁ τῆς εἰρήνης χρήματ ἀναλώσας ὥστε τυχεῖν , οὗτος οὕτω γέγονεν φοβερὸς καὶ μέγας ὥστε τῶν ὅρκων καὶ τῶν δικαίων ἀμελήσαντας ὑμᾶς ἤδη τί Φιλίππῳ χαριεῖσθε σκοπεῖν , τί παθόντες ἂν οἱ τούτων αἴτιοι τὴν προσήκουσαν δίκην δεδωκότες εἶεν ;
οὐ μὴν ἀλλ ὅτι καὶ φιλίας ἀρχὴ συμφερούσης ὑμῖν μᾶλλον ἐκ τῶν εἰκότων γενήσεται , καὶ τοῦτ οἴομαι δείξειν .
εὖ γὰρ εἰδέναι χρὴ τοῦθ ὅτι οὐ καταφρονεῖ Φίλιππος , ὦ ἄνδρες Ἀθηναῖοι , τῆς πόλεως τῆς ὑμετέρας , οὐ δ ἀχρηστοτέρους ὑμᾶς νομίσας Θηβαίων ἐκείνους εἵλετ ἀνθ ὑμῶν ἀλλ ὑπὸ τούτων ἐδιδάχθη καὶ ταῦτ ἤκουσεν , ἃ καὶ πρότερόν ποτ εἶπον ἐγὼ πρὸς ὑμᾶς ἐν τῷ δήμῳ καὶ τούτων οὐδεὶς ἀντεῖπεν , ὡς ὁ μὲν δῆμός ἐστιν ἀσταθμητότατον πρᾶγμα τῶν πάντων καὶ ἀσυνθετώτατον , ὥσπερ ἐν θαλάττῃ κῦμ ἀκατάστατον , ὡς ἂν τύχῃ κινούμενον 0 .
ὁ μὲν ἦλθεν , ὁ δ ἀπῆλθεν ·
μέλει δ οὐδενὶ τῶν κοινῶν , οὐ δὲ μέμνηται .
δεῖ δέ τινας φίλους ὑπάρχειν τοὺς ἕκαστα πράξοντας ἐν ὑμῖν αὐτῷ καὶ διοικήσοντας , οἷον αὐτὸς δή 0 ·
κ ἄνπερ αὐτῷ τοῦτο κατασκευασθῇ , πᾶν ὅ τι ἂν βούληται παρ ὑμῖν ῥᾳδίως διαπράξεται .
εἰ μὲν οὖν ἤκουσεν , οἶμαι , τοὺς τότε ταῦτα πρὸς αὐτὸν εἰπόντας παραχρῆμα , ὡς δεῦρ ἐπανῆλθον , ἀποτετυμπανισμένους , ἐποίησεν ἂν τ αὐτὸ τῷ βασιλεῖ .
τί δ ἦν ὃ ἐκεῖνος ἐποίησεν ;
ἐξαπατηθεὶς ὑπὸ Τιμαγόρου καὶ τετταράκοντα τάλαντα , ὡς λέγεται , δεδωκὼς αὐτῷ , ἐπειδὴ παρ ὑμῖν ἐπύθετ αὐτὸν τεθνεῶτα καὶ οὐ δὲ τοῦ ζῆν ὄντα κύριον αὑτῷ βεβαιῶσαι , μή τί γ ἃ ἐκείνῳ τόθ ὑπέσχετο πρᾶξαι , ἔγνω τὴν τιμὴν οὐχὶ τῷ κυρίῳ τῶν πραγμάτων δεδωκώς .
καὶ γάρ τοι πρῶτον μὲν Ἀμφίπολιν πάλιν ὑμετέραν κατέπεμψεν , ἣν τότε σύμμαχον αὑτοῦ καὶ φίλην ἔγραψεν ·
εἶτ οὐδενὶ πώποτ ἔδωκε χρήματα τοῦ λοιποῦ .
τ αὐτὸ τοίνυν τοῦτ ἂν ἐποίησε Φίλιππος , εἴ τινα τούτων εἶδε δίκην δόντα , καὶ νῦν , ἂν ἴδῃ , ποιήσει .
ἐπειδὰν δ ἀκούῃ λέγοντας , εὐδοκιμοῦντας ἐν ὑμῖν , ἑτέρους κρίνοντας , τί καὶ ποιήσῃ ;
ζητῇ πόλλ ἀναλίσκειν , ἐξὸν ἐλάττω , καὶ πάντας θεραπεύειν βούληται , δύ ἢ τρεῖς ἐξόν 0 ;
μαίνοιτο μέντἄν .
οὐ δὲ γὰρ τὴν τῶν Θηβαίων πόλιν εἵλετο δημοσίᾳ ποιεῖν ὁ Φίλιππος εὖ , πολλοῦ γε καὶ δεῖ , ἀλλ ὑπὸ τῶν πρέσβεων ἐπείσθη .
ὃν δὲ τρόπον , φράσω πρὸς ὑμᾶς ἐγώ 0 .
ἦλθον ὡς αὐτὸν πρέσβεις ἐκ Θηβῶν ὅτε περ καὶ παρ ὑμῶν ἡμεῖς ἦμεν ἐκεῖ .
τούτοις χρήματ ἐκεῖνος ἐβούλετο δοῦναι , καὶ πάνυ γ , ὡς ἔφασαν , πολλά .
οὐκ ἐδέξαντ οὐ δ ἔλαβον ταῦθ οἱ τῶν Θηβαίων πρέσβεις .
μετὰ ταῦτ ἐν θυσίᾳ τινὶ καὶ δείπνῳ πίνων καὶ φιλανθρωπευόμενος πρὸς αὐτοὺς ὁ Φίλιππος ἄλλα τε δὴ πολλά , οἷον αἰχμάλωτα καὶ τοιαῦτα , καὶ τελευτῶν ἐκπώματ ἀργυρᾶ καὶ χρυσᾶ πρ οὔπινεν αὐτοῖς .
πάντα ταῦτ ἐκεῖνοι διεωθοῦντο καὶ οὐδαμῇ προΐενθ αὑτούς .
τελευτῶν δὲ Φίλων , εἷς τῶν πρέσβεων , εἶπεν , ὦ ἄνδρες Ἀθηναῖοι , λόγον οὐχ ὑπὲρ Θηβαίων ἀλλ ὑπὲρ ὑμῶν ἄξιον εἰρῆσθαι .
ἔφη γὰρ τὸν Φίλιππον ὁρῶν καὶ μεγαλοψύχως καὶ φιλανθρώπως ἔχοντα πρὸς αὐτοὺς ἥδεσθαι καὶ χαίρειν ·
αὐτοὶ μὲν οὖν ὑπάρχειν αὐτῷ φίλοι καὶ ξένοι καὶ ἄνευ τῶν δώρων τούτων , εἰς δὲ τὰ τῆς πόλεως πράγματ , ἐν οἷς ἦν τότε , τὴν φιλανθρωπίαν αὐτὸν ἠξίουν ταύτην προσθέντ ἄξιόν τι καὶ αὑτοῦ καὶ τῶν Θηβαίων πρᾶξαι , καὶ ὅλην τε τὴν πόλιν οὕτω καὶ σφεῖς ὡμολόγουν ὑπάρξειν αὐτῷ .
καὶ γάρ τοι σκέψασθε τί τοῖς Θηβαίοις γέγονεν ἐκ τούτων καὶ τί συμβέβηκε , καὶ θεάσασθ ἐπ αὐτῆς τῆς ἀληθείας ἡλίκον ἐστὶ τὸ μὴ πωλεῖν τὰ τῆς πόλεως .
πρῶτον μὲν τοίνυν εἰρήνη γέγονεν αὐτοῖς πονοῦσι καὶ ταλαιπωρουμένοις ἤδη τῷ πολέμῳ καὶ ἡττωμένοις , εἶτα τῶν ἐχθρῶν Φωκέων ἄρδην ὄλεθρος καὶ ὅλων τῶν τειχῶν καὶ τῶν πόλεων ἀναίρεσις 0 .
ἆρα καὶ μόνα ταῦτα 0 ;
οὐ μὰ Δί , ἀλλ ἔτι πρὸς τούτοις Ὀρχομενός , Κορώνεια , Κορσιά , τὸ Τιλφωσαῖον , τῆς τῶν Φωκέων χώρας ὁπόσην βούλονται 0 .
τοῖς μὲν δὴ Θηβαίοις ταῦτ ἐκ τῆς εἰρήνης γέγονεν , ὧν οὐ δ ἂν εὔξαιντο δήπου μείζονα ·
τοῖς δὲ πρέσβεσι τοῖς τῶν Θηβαίων τί 0 ;
οὐδὲν πλὴν τὸ τούτων αἰτίοις γεγενῆσθαι τῇ πατρίδι 0 ·
τοῦτο δὲ καλόν , ὦ ἄνδρες Ἀθηναῖοι , καὶ σεμνὸν εἰς ἀρετῆς λόγον καὶ δόξης , ἣν οὗτοι χρημάτων ἀπέδοντο 0 .
ἀντιθῶμεν δὴ τί τῇ τῶν Ἀθηναίων πόλει γέγονεν ἐκ τῆς εἰρήνης , καὶ τί τοῖς πρέσβεσι τοῖς τῶν Ἀθηναίων , καὶ θεωρεῖτ εἰ παραπλήσια τῇ πόλει καὶ τούτοις αὐτοῖς 0 .
τῇ πόλει μὲν τοίνυν ἀφεστηκέναι μὲν ἁπάντων καὶ τῶν κτημάτων καὶ τῶν συμμάχων , ὀμωμοκέναι δὲ Φιλίππῳ , κ ἂν ἄλλος τις ἴῃ ποτ ἐπ αὐτὰ βουλόμενος σῴζειν , ὑμᾶς κωλύσειν καὶ τὸν μὲν ὑμῖν βουλόμενον παραδοῦναι ἐχθρὸν ἡγήσεσθαι καὶ πολέμιον , τὸν δ ἀπεστερηκότα σύμμαχον καὶ φίλον 0 .
ταῦτα γάρ ἐσθ ἃ συνεῖπε μὲν Αἰσχίνης οὑτοσί , ἔγραψε δ ὁ τούτου συνεργὸς Φιλοκράτης ·
καὶ κρατοῦντος ἐμοῦ τὴν προτέραν ἡμέραν , καὶ πεπεικότος ὑμᾶς τὸ τῶν συμμάχων δόγμα κυρῶσαι καὶ καλέσαι τοὺς πρέσβεις τοὺς τοῦ Φιλίππου , ἐκκρούσας οὗτος εἰς τὴν ὑστεραίαν τὴν Φιλοκράτους γνώμην ἔπεισεν ἑλέσθαι , ἐν ᾗ καὶ ταῦτα καὶ πόλλ ἄλλ ἔτι τούτων δεινότερ ἐστὶ γεγραμμένα .
τῇ μὲν δὴ πόλει ταῦτ ἐκ τῆς εἰρήνης γέγονεν , ὧν οὐ δ εὑρεῖν αἰσχίω ῥᾴδιον 0 ·
τοῖς δὲ πρέσβεσιν τί τοῖς ταῦτα πράξασιν 0 ;
τὰ μὲν ἄλλα σιωπῶ πάνθ , ὅσ ἑοράκαθ ὑμεῖς , οἰκίας , ξύλα , πυρούς , ἀλλ ἐν τῇ τῶν ἀπολωλότων συμμάχων χώρᾳ κτήματα καὶ γεωργίαι παμπληθεῖς , Φιλοκράτει μὲν τάλαντον ἔχουσαι πρόσοδον , τούτῳ δὲ τριάκοντα μνᾶς 0 .
καίτοι πῶς οὐ δεινόν , ὦ ἄνδρες Ἀθηναῖοι , καὶ σχέτλιον τὰς τῶν ὑμετέρων συμμάχων συμφορὰς προσόδους τοῖς πρέσβεσι τοῖς ὑμετέροις γεγενῆσθαι , καὶ τὴν αὐτὴν εἰρήνην τῇ μὲν ἐκπεμψάσῃ πόλει τῶν μὲν συμμάχων ὄλεθρον , τῶν δὲ κτημάτων ἀπόστασιν , ἀντὶ δὲ δόξης αἰσχύνην γεγενῆσθαι , τῶν δὲ πρέσβεων τοῖς κατὰ τῆς πόλεως ταῦτα πράξασι προσόδους , εὐπορίας , κτήματα , πλοῦτον ἀντὶ τῶν ἐσχάτων ἀποριῶν εἰργάσθαι 0 1 ;
ἀλλὰ μὴν ὅτι ταῦτ ἀληθῆ λέγω , κάλει μοι τοὺς Ὀλυνθίους μάρτυρας .
οὐ τοίνυν θαυμάσαιμ ἂν εἰ καὶ τοιοῦτό τι τολμήσει λέγειν , ὡς οὐκ ἦν καλὴν οὐ δ οἵαν ἠξίουν ἐγὼ τὴν εἰρήνην ποιήσασθαι , κακῶς τῷ πολέμῳ τῶν στρατηγῶν κεχρημένων .
ἂν δὴ ταῦτα λέγῃ , πρὸς θεῶν ἐρωτήσατ αὐτὸν μεμνημένοι , πότερ ἐξ ἑτέρας ᾤχετο πρεσβεύων πόλεως ἢ ταύτης αὐτῆς 0 .
εἰ μὲν γὰρ ἐξ ἑτέρας , ἣν κεκρατηκέναι τε τῷ πολέμῳ φήσει καὶ χρηστοὺς ἔχειν στρατηγούς , εἰκότως χρήματ εἴληφεν ·
εἰ δ ἐκ ταύτης αὐτῆς , τίνος εἵνεκ ἐφ οἷς ἡ πέμψασα πόλις τῶν αὑτῆς ἀπέστη , ἐπὶ τούτοις οὗτος δωρειὰς προσλαβὼν φαίνεται 0 ;
τῶν γὰρ αὐτῶν ἔδει τήν τε πέμψασαν πόλιν τυγχάνειν καὶ τοὺς ἐκ ταύτης πρέσβεις , εἴπερ τι τῶν δικαίων ἐγίγνετο .
ἔτι τοίνυν κ ἀκεῖνο σκέψασθ , ὦ ἄνδρες δικασταί .
πότερ οἴεσθε πλέον Φωκέας Θηβαίων ἢ Φίλιππον ὑμῶν κρατεῖν τῷ πολέμῳ 0 ;
ἐγὼ μὲν γὰρ εὖ οἶδ ὅτι Φωκεῖς Θηβαίων 0 .
εἶχόν γ Ὀρχομενὸν καὶ Κορώνειαν καὶ τὸ Τιλφωσαῖον , καὶ τοὺς ἐν Νέωσιν ἀπειλήφεσαν αὐτῶν , καὶ ἑβδομήκοντα καὶ διακοσίους ἀπεκτόνεσαν ἐπὶ τῷ Ἡδυλείῳ , καὶ τρόπαιον εἱστήκει , καὶ ἱπποκράτουν , καὶ κακῶν Ἰλιὰς περιειστήκει Θηβαίους .
ὑμῖν δὲ τοιοῦτο μὲν οὐδὲν οὔ τ ἦν μή τε γένοιτο τοῦ λοιποῦ , τοῦτο δ ἦν τὸ δεινότατον τοῦ πρὸς Φίλιππον πολέμου ·
οὐκ ἐδύνασθε κακῶς ἡλίκ ἐβούλεσθε ποιεῖν ἐκεῖνον ·
τοῦ δὲ μὴ πάσχειν αὐτοὶ πᾶσαν ἄδειαν ἤγετε .
τί ποτ οὖν ἐκ τῆς αὐτῆς εἰρήνης τοῖς μὲν Θηβαίοις , τοῖς τοσοῦτο κρατουμένοις τῷ πολέμῳ , καὶ τὰ ἑαυτῶν κομίσασθαι καὶ τὰ τῶν ἐχθρῶν προσλαβεῖν γέγονε , τοῖς δ Ἀθηναίοις ὑμῖν , καὶ ἃ τῷ πολέμῳ διεσῴζετο , ταῦτ ἐπὶ τῆς εἰρήνης ἀπολωλεκέναι 0 ;
ὅτι τ ἀκείνων μὲν οὐκ ἀπέδονθ οἱ πρέσβεις , τὰ δ ὑμέτερ οὗτοι πεπράκασιν .
ἀλλὰ νὴ Δία τοὺς συμμάχους ἀπειρηκέναι φήσει τῷ πολέμῳ ὅτι γὰρ ταῦθ οὕτω πέπρακται , καὶ ἐκ τῶν ἐπιλοίπων ἔτι μᾶλλον εἴσεσθε .
ἐπειδὴ γὰρ ἡ μὲν εἰρήνη τέλος εἶχεν αὕτη , ἡ τοῦ Φιλοκράτους , ᾗ συνεῖπεν οὗτος , οἱ δὲ πρέσβεις ἀπήρκεσαν οἱ τοῦ Φιλίππου λαβόντες τοὺς ὅρκους  καὶ μέχρι τούτου γ οὐδὲν ἀνήκεστον ἦν τῶν πεπραγμένων , ἀλλ αἰσχρὰ μὲν ἡ εἰρήνη καὶ ἀναξία τῆς πόλεως , ἀντὶ δὲ τούτων δὴ τὰ θαυμάσι ἀγάθ ἡμῖν ἔμελλεν ἔσεσθαι  , ἠξίουν ἐγὼ καὶ τούτοις ἔλεγον πλεῖν τὴν ταχίστην ἐφ Ἑλλησπόντου , καὶ μὴ προέσθαι μη δ ἐᾶσαι κατασχεῖν Φίλιππον μηδὲν ἐν τῷ μεταξὺ χρόνῳ τῶν ἐκεῖ χωρίων 0 .
ᾔδειν γὰρ ἀκριβῶς ὅτι πάνθ ὅσ ἂν ἐκ πολέμου γιγνομένης εἰρήνης προεθῇ , ταῦτα τοῖς ἀμελήσασιν ἀπόλλυται ·
οὐδεὶς γὰρ πώποθ ὑπὲρ τῶν ὅλων πεισθεὶς εἰρήνην ἄγειν ὑπὲρ τῶν ἐγκαταλειφθέντων ἐξ ἀρχῆς ἠθέλησεν πολεμεῖν , ἀλλὰ ταῦθ οἱ προλαβόντες ἔχουσιν .
χωρὶς δὲ τούτων δυοῖν χρησίμοιν οὐ διαμαρτήσεσθαι τὴν πόλιν ἡγούμην πλευσάντων ἡμῶν ·
ἢ γὰρ παρόντων καὶ κατὰ τὸ ψήφισμ αὐτὸν ἐξορκωσάντων , ἃ μὲν εἰλήφει τῆς πόλεως , ἀποδώσειν , τῶν δὲ λοιπῶν ἀφέξεσθαι , ἢ μὴ ποιοῦντος ταῦτα ἀπαγγελεῖν ἡμᾶς εὐθέως δεῦρο , ὥστ ἐν ἐκείνοις τοῖς πόρρω καὶ ἐλάττοσι τὴν πλεονεξίαν καὶ τὴν ἀπιστίαν ἰδόντας ὑμᾶς περὶ τῶνδε τῶν ἐγγὺς καὶ μειζόνων , λέγω δὲ Φωκέων καὶ Πυλῶν , οὐ προήσεσθαι ·
μὴ προλαβόντος δ ἐκείνου ταῦτα μη δ ὑμῶν ἐξαπατηθέντων ἅπαντ ἐν ἀσφαλεῖ τὰ πράγμαθ ὑμῖν ἔσεσθαι , καὶ παρ ἑκόντος ὑπάρξειν αὐτοῦ τὰ δίκαια .
καὶ ταῦτ εἰκότως οὕτως ὑπελάμβανον ἕξειν .
εἰ γὰρ ἦσαν , ὡς ἦσαν τότε , Φωκεῖς σῷοι καὶ Πύλας εἶχον , ἐκεῖνος μὲν οὐδὲν ἂν ὑμῖν εἶχ ἀνατείνασθαι φοβερόν , δι ὃ τῶν δικαίων ἄν τι παρείδετε ·
οὔ τε γὰρ κατὰ γῆν παρελθὼν οὔ τε ναυσὶ κρατήσας εἰς τὴν Ἀττικὴν ἥξειν ἔμελλεν ·
ὑμεῖς δ ἐκείνου παραχρῆμα , εἰ μὴ τὰ δίκαια ποιοίη , κλείσειν τὰ ἐμπόρια , καὶ χρημάτων τ ἐν σπάνει καὶ τῶν ἄλλων ἐν πολιορκίᾳ πάλιν αὐτὸν καταστήσειν , ὥστ ἐκεῖνος ὁ δουλεύσων ἔμελλεν ἔσεσθαι τοῖς ἀπὸ τῆς εἰρήνης λυσιτελοῦσιν , οὐχ ὑμεῖς 0 .
καὶ ταῦθ ὅτι οὐκ ἐπὶ τοῖς συμβεβηκόσι νῦν πλάττομαι καὶ προσποιοῦμαι , ἀλλὰ τότ εὐθὺς ἐγνώκειν καὶ προεωρώμην ὑπὲρ ὑμῶν καὶ τούτοις ἔλεγον , ἐκεῖθεν εἴσεσθε .
ἐπειδὴ γὰρ ἐκκλησία μὲν οὐκέτ ἦν ὑπόλοιπος οὐδεμία διὰ τὸ προκατακεχρῆσθαι , οὗτοι δ οὐκ ἀπῇσαν , ἀλλ αὐτοῦ διέτριβον , γράφω ψήφισμα βουλεύων , τὴν βουλὴν ποιήσαντος τοῦ δήμου κυρίαν , ἀπιέναι τοὺς πρέσβεις τὴν ταχίστην , τὸν δὲ στρατηγὸν Πρόξενον κομίζειν αὐτοὺς ἐπὶ τοὺς τόπους ἐν οἷς ἂν ὄντα Φίλιππον πυνθάνηται , γράψας ὥσπερ νῦν λέγω , τοῖς ῥήμασιν οὕτως ἄντικρυς .
καί μοι λέγε τοῦτο τὸ ψήφὶσμα λαβών .
ἐνθένδε μὲν τοίνυν αὐτοὺς ἐξήγαγον οὕτως ἄκοντας , ὡς καθαρῶς οἷς μετὰ ταῦτ ἐποίουν εἴσεσθε .
ἐπειδὴ δ ἀφικόμεθ εἰς Ὠρεὸν καὶ συνεμείξαμεν τῷ Προξένῳ , ἀμελήσαντες οὗτοι τοῦ πλεῖν καὶ τὰ προστεταγμένα πράττειν ἐπορεύοντο κύκλῳ , καὶ πρὶν εἰς Μακεδονίαν ἐλθεῖν , τρεῖς καὶ εἴκοσιν ἡμέρας ἀνηλώσαμεν ·
τὰς δ ἄλλας πάσας καθήμεθ ἐν Πέλλῃ , πρὶν Φίλιππον ἐλθεῖν , σὺν αἷς ἐπορεύθημεν ὁμοῦ πεντήκονθ ὅλας .
ἐν δὲ τούτῳ Δορίσκον , Θρᾴκην , τ ἀπὶ τειχῶν , Ἱερὸν ὄρος , πάντα τὰ πράγματα , ἐν εἰρήνῃ καὶ σπονδαῖς ᾕρει καὶ διῳκεῖθ ὁ Φίλιππος , πολλὰ λέγοντος ἐμοῦ καὶ θρυλοῦντος ἀεί , τὸ μὲν πρῶτον ὡς ἂν εἰς κοινὸν γνώμην ἀποφαινομένου , μετὰ ταῦτα δ ὡς ἀγνοοῦντας διδάσκοντος , τελευτῶντος δ ὡς ἂν πρὸς πεπρακότας αὑτοὺς καὶ ἀνοσιωτάτους ἀνθρώπους οὐδὲν ὑποστελλομένου 0 .
ὁ δὲ τούτοις ἀντιλέγων φανερῶς καὶ ἅπασιν ἐναντιούμενος οἷς ἔλεγον μὲν ἐγώ , ἐψήφιστο δ ὑφ ὑμῶν , οὗτος ἦν .
εἰ δὲ καὶ πᾶσιν ἤρεσκε ταῦτα τοῖς ἄλλοις πρέσβεσιν , αὐτίκ εἴσεσθε .
ἐγὼ μὲν γὰρ οὐδέν πω λέγω περὶ οὐδενὸς οὐ δ αἰτιῶμαι , οὐ δ ἀναγκασθέντ αὐτῶν οὐδένα δεῖ δοκεῖν χρηστὸν εἶναι τήμερον , ἀλλὰ δι αὑτὸν καὶ τὸ μὴ κεκοινωνηκέναι τῶν ἀδικημάτων .
ὅτι μὲν γὰρ αἰσχρὰ καὶ δεινὰ καὶ οὐ προῖκα τὰ πεπραγμένα , πάντες ὑμεῖς ἑοράκατε 0 ·
οἵτινες δ οἱ τούτων μετεσχηκότες , αὐτὸ δηλώσει .
ἀλλὰ νὴ Δί ἐν τούτῳ τῷ χρόνῳ τοὺς ὅρκους ἔλαβον παρὰ τῶν συμμάχων , ἢ τ ἄλλ ἃ προσῆκεν ἐποίησαν .
πολλοῦ γε καὶ δεῖ , ἀλλὰ τρεῖς μῆνας ὅλους ἀποδημήσαντες καὶ χιλίας λαβόντες δραχμὰς ἐφόδιον παρ ὑμῶν , παρ οὐδεμιᾶς πόλεως , οὔ θ ὅτ ἐκεῖσ ἐπορεύοντο οὔ θ ὅτ ἐκεῖθεν δεῦρο , τοὺς ὅρκους ἔλαβον , ἀλλ ἐν τῷ πανδοκείῳ τῷ πρὸ τοῦ Διοσκορείου  εἴ τις ὑμῶν εἰς Φερὰς ἀφῖκται , οἶδ ὃ λέγω  , ἐνταῦθ ἐγίγνονθ οἱ ὅρκοι , ὅτε δεῦρ ἤδη τὸ στράτευμ ἄγων ἐβάδιζε Φίλιππος , αἰσχρῶς , ἄνδρες Ἀθηναῖοι , καὶ ἀναξίως ὑμῶν 0 .
καίτοι τοῦτο Φίλιππος ἁπάντων ἂν ἐτιμήσατο πλείστου τοῦτον τὸν τρόπον πραχθῆναι .
τήν τε γὰρ εἰρήνην οὐχὶ δυνηθέντων ὡς ἐπεχείρησαν οὗτοι , πλὴν Ἁλέων καὶ Φωκέων , γράψαι , ἀλλ ἀναγκασθέντος ὑφ ὑμῶν τοῦ Φιλοκράτους ταῦτ ἀπαλεῖψαι , γράψαι δ ἄντικρυς , Ἀθηναίους καὶ τοὺς Ἀθηναίων συμμάχους , οὐκ ἐβούλετο τοῦτον ὀμωμοκέναι τὸν ὅρκον οὐδένα τῶν αὑτοῦ συμμάχων  οὐ γὰρ αὐτῷ συστρατεύσειν ἐφ ἃ νῦν ἔχει τῶν ὑμετέρων ἔμελλον , ἀλλ ἕξειν πρόφασιν τοὺς ὅρκους  , οὔ τε μάρτυρας γενέσθαι τῶν ὑποσχέσεων , ἐφ αἷς εὑρίσκετο τὴν εἰρήνην , οὐ δὲ τοῦτο δειχθῆναι πᾶσιν , ὅτι οὐκ ἄρ ἡ πόλις ἡ τῶν Ἀθηναίων ἥττητο τῷ πολέμῳ , ἀλλὰ Φίλιππός ἐστιν ὁ τῆς εἰρήνης ἐπιθυμῶν καὶ ὁ πόλλ ὑπισχνούμενος τοῖς Ἀθηναίοις ἂν τύχῃ τῆς εἰρήνης .
ἵνα δὴ μὴ γένοιτο ταῦθ ἃ λέγω φανερά , διὰ ταῦτ οὐδαμόσ ᾤετο δεῖν τούτους βαδίζειν .
οὗτοι δ ἐχαρίζοντο πάντα , ἐνδεικνύμενοι καὶ ὑπερκολακεύοντες ἐκεῖνον .
καίτοι ταῦθ ὅταν ἐξελέγχωνται πάντα , τοὺς χρόνους ἀνηλωκότες , τ ἀν Θρᾴκῃ προειμένοι , μηδὲν ὧν ἐψηφίσασθε πεποιηκότες μη δ ὧν συμφέρον ἦν , τὰ ψευδῆ δεῦρ ἀπηγγελκότες , πῶς ἔνεστι παρ εὖ φρονοῦσι δικασταῖς καὶ βουλομένοις εὐορκεῖν τούτῳ σῴζεσθαι ;
ἀλλὰ μὴν ὅτι ταῦτ ἀληθῆ λέγω , λέγε πρῶτον μὲν τὸ ψήφισμα , ὡς ὁρκοῦν προσῆκεν ἡμῖν , εἶτα τὴν ἐπιστολὴν τὴν τοῦ Φιλίππου , εἶτα τὸ Φιλοκράτους ψήφισμα καὶ τὸ τοῦ δήμου 0 .
καὶ μὴν ὅτι τὸν Φίλιππον ἐν Ἑλλησπόντῳ κατελάβομεν ἄν , εἴ τις ἐπείθετό μοι καὶ τὰ προστεταγμέν ὑφ ὑμῶν ἐποίει κατὰ τὰ ψηφίσματα , κάλει τοὺς ἐκεῖ παρόντας μάρτυρας .
λέγε δὴ καὶ τὴν ἑτέραν μαρτυρίαν , ἃ πρὸς Εὐκλείδην ὕστερον ἐλθόντα τουτονὶ ἀπεκρίνατο Φίλιππος .
ὅτι τοίνυν οὐ δ ἄρνησίς ἐστιν αὐτοῖς τὸ μὴ ταῦθ ὑπὲρ Φιλίππου πράττειν , ἀκούσατέ μου .
ὅτε γὰρ τὴν προτέραν ἀπῄρομεν πρεσβείαν τὴν περὶ τῆς εἰρήνης , κήρυχ ὑμεῖς προαπεστείλαθ ὅστις ἡμῖν σπείσεται .
τότε μὲν τοίνυν , ὡς τάχιστ εἰς Ὠρεὸν ἦλθον , οὐκ ἀνέμειναν τὸν κήρυκα οὐ δ ἐνεποίησαν χρόνον οὐδένα , Ἅλου δὲ πολιορκουμένου διέπλευσαν εἰς τοῦτον , καὶ πάλιν ἐντεῦθεν πρὸς Παρμενίωνα τὸν πολιορκοῦντ ἐξελθόντες ἀπῆραν διὰ τοῦ πολεμίου στρατεύματος εἰς Παγασάς , καὶ προϊόντες ἀπήντων ἐν Λαρίσῃ τῷ κήρυκι ·
τοσαύτῃ σπουδῇ καὶ προθυμίᾳ τότ ἐχώρουν .
ἐπειδὴ δ εἰρήνη μὲν ἦν , ἅπασα δ ἀσφάλει ἰέναι καὶ πρόσταγμα παρ ὑμῶν σπεύδειν , τηνικαῦτ οὔ τ ἐπείγεσθαι βαδίζουσιν οὔ τε πλεῖν αὐτοῖς ἐπῄει .
ὅτι τότε μὲν τὸ τὴν εἰρήνην ὡς τάχιστα γενέσθαι , τοῦτ ἦν ὑπὲρ Φιλίππου , νῦν δὲ τὸ ὡς πλεῖστον τὸν μεταξὺ χρόνον διατριφθῆναι τοῦ τοὺς ὅρκους ἀπολαβεῖν 0 1 .
ἀλλὰ μὴν ὅτι καὶ ταῦτ ἀληθῆ λέγω , λαβέ μοι καὶ ταύτην τὴν μαρτυρίαν .
ἔστιν οὖν ὅπως ἂν μᾶλλον ἄνθρωποι πάνθ ὑπὲρ Φιλίππου πράττοντες ἐξελεγχθεῖεν , ἢ τὴν αὐτὴν ὁδὸν ἡνίκα μὲν σπεύδειν ὑπὲρ ὑμῶν ἔδει καθήμενοι , ὅτε δ οὐ δὲ βαδίζειν προσῆκε πρὶν ἐλθεῖν τὸν κήρυκα ἐπειγόμενοι ;
ὃν τοίνυν χρόνον ἦμεν ἐκεῖ καὶ καθήμεθ ἐν Πέλλῃ , σκέψασθε τί πράττειν ἕκαστος ἡμῶν προείλετο .
ἐγὼ μὲν τοίνυν τοὺς αἰχμαλώτους ἀνασῴζειν καὶ ζητεῖν , καὶ παρ ἐμαυτοῦ τε χρήματ ἀναλίσκειν καὶ Φίλιππον ἀξιοῦν , ὧν ἡμῖν ἐδίδου ξενίων , τούτους λύσασθαι ·
οὗτος δὲ αὐτίκ ἀκούσεσθε τί ποιῶν διετέλεσεν .
τί οὖν ἦν τοῦτο τὸ κοινῇ χρήμαθ ἡμῖν τὸν Φίλιππον διδόναι ;
ἵνα μη δὲ τοῦτ ἀγνοῆτε , ἐκεῖνος ἡμᾶς διεκωδώνιζεν ἅπαντας ·
ἑκάστῳ προσπέμπων ἰδίᾳ καὶ πολύ γ , ὦ ἄνδρες Ἀθηναῖοι , διδοὺς χρυσίον 0 .
ὡς δ ἀπετύγχαν ὁτουδήποτε  οὐ γὰρ ἐμέ γ εἰπεῖν ἐμαυτὸν δεῖ , ἀλλὰ τ ἄργα καὶ τὰ πεπραγμέν αὐτὰ δηλώσει  , τὰ κοινῇ δοθέντα πάντας ἡγεῖτ εὐήθως λήψεσθαι 0 ·
ἀσφάλειαν οὖν ἔσεσθαι τοῖς ἰδίᾳ πεπρακόσιν αὑτούς , εἰ καὶ κατὰ μικρὸν τοῦ λαβεῖν κοινῇ πάντες μετάσχοιμεν 0 .
διὰ ταῦτ ἐδίδοτο , ξένια δὴ πρόφασιν .
ἐπειδὴ δ ἐκώλυσ ἐγώ , πάλιν προσδιενείμαντο τοῦθ οὗτοι .
τῷ Φιλίππῳ δ , ἐπειδὴ ταῦτ εἰς τοὺς αἰχμαλώτους ἠξίουν αὐτὸν ἀναλίσκειν ἐγώ , οὔ τε κατειπεῖν τούτων εἶχε καλῶς οὐ δ εἰπεῖν ὅτι ἀλλ ἔχουσιν ὁ δεῖνα καὶ ὁ δεῖνα , οὔ τε φυγεῖν τ ἀνάλωμα ·
ὡμολόγησε μὲν δή , διεκρούσατο δ εἰς τὰ Παναθήναια φήσας ἀποπέμψειν .
λέγε τὴν μαρτυρίαν τὴν Ἀπολλοφάνους , εἶτα τὴν τῶν ἄλλων τῶν παρόντων 0 .
φέρε δὴ καὶ ὅσους αὐτὸς ἐλυσάμην τῶν αἰχμαλώτων εἴπω πρὸς ὑμᾶς .
ἐν ὅσῳ γὰρ οὐχὶ παρόντος πω Φιλίππου διετρίβομεν ἐν Πέλλῃ , ἔνιοι τῶν ἑαλωκότων , ὅσοιπερ ἦσαν ἐξηγγυημένοι , ἀπιστοῦντες , ὡς ἐμοὶ δοκεῖ , μὴ δυνήσεσθαί με ταῦτα πεῖσαι τὸν Φίλιππον , ἑαυτοὺς ἔφασαν βούλεσθαι λύσεσθαι καὶ μηδεμίαν τούτου χάριν ἔχειν τῷ Φιλίππῳ , καὶ ἐδανείζοντο ὁ μὲν τρεῖς μνᾶς , ὁ δὲ πέντε , ὁ δ ὅπως συνέβαινεν ἑκάστῳ τὰ λύτρα 0 .
ἐπειδὴ τοίνυν ὡμολόγησ ὁ Φίλιππος τοὺς λοιποὺς λύσεσθαι , συγκαλέσας ἐγὼ τούτους οἷς αὐτὸς ἔχρησα τ ἀργύριον , καὶ τὰ πεπραγμέν ὑπομνήσας , ἵνα μὴ δοκοῖεν ἔλαττον ἔχειν ἐπειχθέντες μη δ ἐκ τῶν ἰδίων λελυτρῶσθαι πένητες ἄνθρωποι , τῶν ἄλλων ὑπὸ τοῦ Φιλίππου προσδοκωμένων ἀφεθήσεσθαι , ἔδωκα δωρειὰν τὰ λύτρα .
καὶ ὅτι ταῦτ ἀληθῆ λέγω , λέγε ταύτας τὰς μαρτυρίας .
ὅσα μὲν τοίνυν ἀφῆκα χρήματα καὶ δωρειὰν ἔδωκα τοῖς ἀτυχήσασι τῶν πολιτῶν , ταῦτ ἔστιν .
ὅταν δ οὗτος αὐτίκα δὴ λέγῃ πρὸς ὑμᾶς τί δήποθ , ὡς φῄς , ὦ Δημόσθενες , ἀπὸ τοῦ συνειπεῖν ἐμὲ Φιλοκράτει γνοὺς οὐδὲν ἡμᾶς ὑγιὲς πράττοντας , τὴν μετὰ ταῦτα πρεσβείαν τὴν ἐπὶ τοὺς ὅρκους συνεπρέσβευσας πάλιν καὶ οὐκ ἐξωμόσω ;
ταῦτα μέμνησθε , ὅτι τούτοις ὡμολογήκειν οὓς ἐλυσάμην καὶ κομιεῖν λύτρα καὶ σώσειν εἰς δύναμιν .
δεινὸν οὖν ψεύσασθαι καὶ προέσθαι δυστυχοῦντας ἀνθρώπους πολίτας 0 ·